इटावा (सैफई). सपा सुप्रीमो मुलायम सिंह यादव के गांव सैफई महोत्सव में पहुंची राज्यसभा सांसद जया बच्चन ने जैसे ही माइक संभाला, बोलीं- ‘मैं देख रही थी कि बच्चे यहां पर नाच-गा रहे थे। नगाड़ा बजा रहे थे। जिमनास्टिक कर रहे थे। भीड़ बहुत थी। लोग दीवारों पर बैठे हुए थे, लेकिन जैसे ही पता चला कि अब नेता भाषण देने वाले हैं सभी लोग भाग गए। सन्नाटा पसर गया। इसका मतलब ये है कि जनता अब नेताओं को सुनना नहीं चाहती है।’
जया बच्चन ने कहा, ‘मैं उम्मीद करती हूं कि अगली बार जब भी यहां आऊं, तो कार्यक्रम के आखिरी समय तक लोग सामने बैठे हों। काफी हो, ताकि भीड़ यहां जो भी कलाकर आएं, उनके मनोबल को बढ़ाएं। इसी आशा के साथ मैं सभी को धन्यवाद देती हूं।’ बता दें कि यह सैफई महोत्सव 26 दिसंबर से 11 जनवरी तक चलेगा।
उद्घाटन में कौन-कौन रहे मौजूद?
सैफई महोत्सव के उद्घाटन में सपा सुप्रीमो मुलायम सिंह के साथ कैबिनेट मंत्री शिवपाल यादव, मंत्री अरविंद सिंह गोप, सांसद जया बच्चन, सांसद धर्मेंद्र यादव, सपा के जनरल सेक्रेटरी प्रो. रामगोपाल यादव मौजूद रहे। मुलायम के परिवार के सदस्य भी सैफई महोत्सव के उद्घाटन पर मौजूद रहे।
क्या कहा रामगोपाल ने?
- सैफई महोत्सव की शुरुआत करने के बाद प्रो. रामगोपाल यादव ने पीएम मोदी के सरप्राइज पाकिस्तान विजिट पर अपना रिएकशन दिया।
- उन्होंने कहा, "पाकिस्तान जाकर पीएम मोदी ने अच्छा काम किया है। दोनों देशों के बीच बातचीत से ही कोई हल निकलेगा।"
- चार लोगों को पार्टी से निकाले जाने के मामले पर कोई जानकारी होने से रामगोपाल ने इनकार कर दिया है।
उद्घाटन समारोह में क्या रहा खास?
- समता और संपन्नता विषय वस्तु को दो हजार स्कूली बच्चे लोकधारा कार्यक्रम के जरिये सामूहिक रूप से उद्घाटन कार्यक्रम में पेश किया।
- इटावा और मैनपुरी के स्कूली बच्चों में पर्यावरण संरक्षण विषय और इनामी चित्रकला प्रतियोगिता का आयोजन हुआ। इसका शीर्षक धरती बचाओ और ग्रीन यूपी क्लीन यूपी था।
- उदय देशपांडे मुंबई के निर्देशन में मलखम्भ का प्रदर्शन हुआ।
- शिवमुद्रा ढोल ताशा, 300 से ज्यादा लोक कलाकारों ने अपनी कला का प्रदर्शन किया।
- रात को देवी जागरण का कार्यक्रम है। जूनियर लक्खा एंड पार्टी मुंबई और ब्रज के लोक नृत्य मुरारीलाल शर्मा प्रस्तुति देंगे।
सुरक्षा के कड़े इंतजाम
महोत्सव में सुरक्षा के कड़े इंतजाम किए गए हैं। अन्य जिलों से आये पुलिस फोर्स को उनकी ड्यूटी सौंपी जा चुकी है। एसएसपी मंजिल सैनी के मुताबिक भारी संख्या में पुलिस बल लगाया जा रहा है। सादी वर्दी में भी पुलिसकर्मी मौजूद रहेंगे। सीसीटीवी कैमरे भी लगाए गए हैं।
आगे की स्लाइड्स में देखिए, सैफई महोत्सव उद्घाटन की अन्य तस्वीरें...
hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva